Svrbenie v posve
Dobrý deň som v 36tt mám svrbenie posvy , chcela by som sa spýtat akú  masť by som na to mohla použiť? Ďakujem pekne
Dobrý deň,
ďakujeme za vašu otázku.
Medzi najčastejšie typy vaginálnych infekcií v tehotenstve patrí mykóza (kvasinková infekcia) a bakteriálna vaginóza. K ich vzniku prispievajú hormonálne zmeny, najmä zvýšenie hladiny estrogénu a hladiny polysacharidu glykogénu v pošve. Kvôli hormónom sa mení pH pošvy, ktoré je náchylnejšie na premnoženie kvasiniek a baktérií. Mykóza je vyvolaná najčastejšie kvasinkami nazývaných Candida albicans. Je to aj následok hormonálnych zmien i zvýšenou konzumáciou cukru. Mykózu spoznáte podľa príznakov ako pálenie, svrbenie, opuchu a výtok, ktorý má belavú alebo žltkastú farbu a je bez zápachu. Obvykle žena zaznamená kombináciu dvoch alebo viacerých týchto príznakov, samotný výtok nemusí znamenať infekciu. Vhodnou voľbou na liečbu mykóz počas tehotenstva je
Jenamazol
. Je to vaginálny krém, obsahujúci širokospektrálne antimykotikum, ktoré sa používa na liečbu gynekologických zápalov pošvy spôsobených hubovitými mikroorganizmami, kvasinkami a plesňami. Vhodný na vnútorné či vonkajšie použitie. Odporúčam rovnako aj úpravu stravy so zníženým obsahom sacharidov.
Ak nepocíte úľavu od ťažkostí do niekoľko dní, kontaktujte svojho gynekológa vzhľadom na vyššie štádium tehotenstva a blížiaci sa pôrod.
Prajem Pekný zvyšok dňa.
PharmDr. Anna Pacalajová